medieval-data/medieval-latin-ner-HOME-Alcar huggingface dataset:
| ITEM DE FIUIA | In nomine Patris et Filii et Spiritus Sancti . Amen . Ego Philippus , superna prouidente clementia dictus Flandrensium comes , uniuersis Ihesu Christi fidelibus , tam posteris quam modernis , presenti notificare decreui quod Sara uxor Hedini de Brech a celestis gratie inspiratione animata et perhempnis uite dulcedine inhescata , dimidium modium frumenti cum sex caponibus adhuc quidem uiuens , concedente et laudante uiro suo , monachis Deo et Beato Martino de Fiuia seruientibus , singulis annis de propriis allodiis de Brech apud Walencamp persoluendum ob remedium anime sue contradidit . Qua uiam uniuerse carnis ingressa , uir eius Hedinus bonum mulieris opus prosecutus , quinetiam proprie salutis prouidus et diuini amoris igne succensus , prefate largitioni terram amplius bonario A inter duos montes iacentem iuste recompensationis pretio appreciatam ad censum unius denarii , per manum meam apposuit et assensu heredum suorum Petri uidelicet filii sui et filiarum Hadeuidis et Geluidis et Arnulfi de Stenbuire et ceterorum amicorum suorum , pro salute anime sue et uxoris Sare et predecessorum utriusque in presentia mea et hominum meorum , supramemoratis seruis Dei et beati Martini in elemosinam fideliter donauit , hac tamen conditione ut omni die quo missa celebrari poterit , una pro se et pro uxore et pro animabus omnium fidelium defunctorum predicto in loco decantetur . Hanc igitur donationem eius obtentu ratam et ab omni exactione liberrimam ecclesie Beati Martini de Fiuia perpetuo possidendam , sigilli mei impressione roboraui . Et ne quis eam in posterum temere uiolare presumat , sub testimonio legittimorum uirorum quorum nomina subscripta sunt confirmaui : S . Petri de Meinil ; S . Rogeri filii eius ; S . Heclini de Bruleb ; S . Waltheri de Ham ; S . Hugonis de Runcin ; S . Waltheri filii eius ; S . Geraldi de Falesca ; S . Willelmi de Lambertsart ; S . Walteri Leppengir ; S . Rotberti de Auennes ; S . Rotberti filii eius ; S . Bernardi de Rosbeis et filii eius ; S . Iohannis de Cruiz ; S . Egidii filii eius ; S . Walcheri de Wascaal ; S . Hugonis de Ries ; S . Ade de Ahiinortir .
| ITEM DE FIUIA | Ego Petrus , dominus del Bruec B , notum facio omnibus presentes litteras inspecturis me in ecclesia Sancti Martini Fiuie recognouisse coram domino Marcello , abbate Cysoniensi et pluribus aliis quod nullam habebam aduocationem in eadem ecclesia uel in rebus aut possessionibus ad eam pertinentibus ; notum similiter facio uniuersis , quod cum commotus essem aduersus C Sancti Nichasii Remensis et occasione huius commotionis claues et manu dispensatoris domus Fiuie fecissem auferri et bona dicte domus per seruientem meum uiolenter occupari , penitentia ductus , coram prefato abbate et militibus et hominibus meis ante altare prenominate ecclesie me id iniuste fecisse et indebite recognoui et super illata iniuria eidem ecclesie satisfeci ; recognoui etiam coram predictis quod in ea nichil poteram requirere uel habere nisi per amorem et uoluntatem monachorum eiusdem ecclesie . In cuius rei testimonium litteras presentes sigillo nostro munitas exhibemus . Actum anno gratie M ° CC ° primo .
| ITEM DE IMPETITIONE ET OCCUPATIONE BONORUM DOMUS FIUIE | Ego Marcellus ' Sancti Calixti Cysoniensis dictus abbas , notum facio uniuersis presentes litteras inspecturis nobilem uirum uirum D Petrum de Bruc , me presente recognouisse in ecclesia Sancti Martini de Fyue quod nullam habebat aduocationem in eadem ecclesia uel in rebus aut possessionibus ad eam pertinentibus ; audiui etiam quod cum prior eiusdem ecclesie conquereretur quia E idem Petrus quadam occasione leuissima aduersus abbatem Sancti Nichasii commotus reuertens a torneamento circa Remensem prouintiam habito dispensatori Fyue cum quodam impetu iracundie claues domus fecisset auferri et occupatione bonorum eiusdem domus facta seruientem suum ibidem posuisset , in magna humilitate recognouit coram altari eiusdem ecclesie et coram militibus et hominibus suis quod magnam iniuriam fecerat ecclesie illi et quod in ea nichil requirere poterat uel habere nisi per amorem et uoluntatem monachorum et penitens erat super facto illo . Actum Fyuie , anno Uerbi incarnati M ° CC ° primo .
| ITEM DE HENRICO DE FASCES | Fernandus , Flandrie et Hainonie comes 2 , uniuersis presentes litteras inspecturis , salutem in Domino . Nouerit uniuersitas uestra quod cum Henricus de Fasces , miles , decimam quam tenebat in dicta uilla de Fasces in feodum a Daniele de Haluwin , milite , qui scilicet Daniel cum rebus aliis , eandem decimam a nobis tenebat in feodum , per iudicium hominum nostrorum et hominum eiusdem Danielis bene et legittime uendidisset Symoni de Dampetra abbati 3 et conuentui ecclesie Sancti Nichasii Remensis , in presentia uxoris sue et primogeniti ipsius et aliorum duorum filiorum suorum eisdem apponentibus manum et dicte uenditionis pariter prebentibus et assensum ; et dictus Daniel dictam decimam ab omni seruitio et feodali iure penitus absolutam supradicte ecclesie Beati Nichasii Remensis de assensu et uoluntate nostra in perpetuam elemosinam per iudicium hominum suorum contulisset libere et pacifice possidendam ; nos ad maiorem firmitatem quia dicta decima a nobis descendebat , sicut superius dictum est , ipsi ecclesie litteras nostras contulimus testimoniales super predictis ; et promisimus eidem ecclesie quod tanquam dominus terre ipsam decimam eidem ecclesie Sancti Nichasii Remensis sine nostro ponendo garandizabimus . Et ut hec rata et inconcussea F permaneant , presentes litteras sigilli nostri karactere fecimus roborari . Actum anno Incarnationis dominice M ° CC ° XXX ° in mense maio .
| ITEM | Iohanna , Flandrie et Hainonie comitissa , uniuersis presentes litteras inspecturis , salutem in Domino . Nouerit uniuersitas uestra quod cum Henricus de Fasces miles decimam quam tenebat in dicta uilla de Fasces in feodum a Daniele de Haluwin milite qui scilicet Daniel cum rebus aliis eandem decimam a nobis in feodum tenebat per iudicium hominum nostrorum et hominum eiusdem Danielis bene et legittime uendidisset Symoni de Dampetra abbati et conuentui ecclesie Sancti Nichasii Remensis , in presentia uxoris sue et primogeniti ipsius et aliorum duorum filiorum suorum , eisdem apponentibus manum et dicte uenditioni pariter prebentibus et assensum ; et dictus Daniel dictam decimam ab omni seruitio et feodali iure penitus absolutam supradicte ecclesie Sancti Nichasii Remensis abbati et conuentui , de assensu et uoluntate nostra , in perpetuam elemosinam per iudicium hominum suorum contulisset libere et pacifice possidendam ; nos , ad maiorem firmitatem quia dicta decima a nobis descendebat , sicut superius dictum est , prefate ecclesie abbati et conuentui litteras nostras contulimus testimoniales super predictis ; et promisimus eisdem quod tanquam domina terre ipsam decimam eidem ecclesie Sancti Nichasii Remensis sine nostro ponendo garandizabimus et ut hec rata et inconcussa permaneant presentes litteras sigilli nostri Karactere fecimus roborari . Actum Incarnationis dominice M ° CC ° XXX ° , mense maio .
| ITEM DE EODEM | Reuerendo patri ac domno W . 4 G Dei gratia Tornacensi episcopo , W . decanus Insulensis , salutem et cum subiectione debita paratam ad beneplacita uoluntatem . Nouerit paternitas uestra quod ea que in presenti carta sigillo meo cum litteris presentibus sigillata continentur acta fuerunt in mea presentia cui uestra paternitas uices suas commiserat in hac parte et me specialiter constituerat ad premissa facienda ; hec igitur uestre paternitati significo , ut super hoc litteras nostras ecclesie Sancti Nichasii Remensis concedere dignemini ad perpetuam rei firmitatem et ne super premissis in posterum possit ab aliquo contra dictam ecclesiam haberi materia malignandi . Datum feria tercia post natiuitatem beati Iohannis Baptiste , anno Domini M ° CC ° XXX ° .
| ITEM | Waltherus , Dei gratia episcopus Tornacensis , omnibus presentes litteras inspecturis , salutem in Domino . Nouerit uniuersitas uestra quod Henricus de Fasces , miles , bene et legittime uendidit decimam de Fasces de uoluntate et assensu Danielis de Haluwin militis a quo eandem decimam tenebat in feodum , ecclesie Beati Nichasii Remensis , uiro nobili Fernando Flandrie et Hainonie comite hoc approbante , sicut in litteris tam ipsius comitis quam dicti Danielis plenius uidimus contineri ; nos igitur dicte uenditione beniuuolum | prebentes assensum ipsam decimam dicte ecclesie Sancti Nichasii Remensis iure perpetuo possidendam , auctoritate nostra concedimus et etiam confirmamus ; nec pretermittendum quod dictus Henricus , miles et uxor sua et liberi sui , fide interposita , coram nobis promiserunt quod contra dictam uenditionem de cetero non uenient , sed eam inuiolabiliter obseruabunt et ad maiorem securitatem prefatus Henricus , miles , se de dicta decima in manu nostra deuestiuit et nos ad instantiam ipsius ecclesiam memoratam inuestiuimus de decima supradicta . In cuius rei testimonium presentem paginam scribi et sigilli nostri munimine fecimus roborari . Actum Incarnationis dominice M ° CC ° XXX ° , mense iunio .
| ITEM DE FACES | Ego Daniel de Haluwin , miles , notum facio omnibus presentes litteras inspecturis quod Henricus de Fasces , miles , decimam quam de me tenebat in feodum in eadem uilla de Faces uendidit bene et legittime , per iudicium hominum meorum , ecclesie Beati Nichasii Remensis et eandem decimam ad opus eiusdem ecclesie in manus meas resignauit , uxore ipsius Henrici et primogenito filio eius et aliis duobus filiis eius manum apponentibus pariter et assensus ; ego uero prefatam decimam de uoluntate et consensu domini mei F . ' Flandrie et Hainonie comitis a quo dicta decima descendebat ab omni feodali iure penitus absolutam iamdicte ecclesie Sancti Nichasii Remensis contuli in perpetuam elemosinam libere et pacifice possidendam . In cuius rei testimonium presentem paginam scribi et sigilli mei feci munimine roborari . Actum anno Domini M ° CC ° tricesimo , mense aprili .
| INCIPIUNT ACTA TOTIUS CAUSE DE PREBENDIS DE BYRBAIS | . ' In nomine Patris et Filii et Spiritus Sancti . Amen . Ego Henricus , Dei gratia dux Brabantie 5 , fidelibus uniuersis tam presentibus quam preteritis . Fidelis et inuariabilis priuilegiorum assertio quam nec ulla posteritas nec interualla temporum a sue ueritatis tramite preualent declinare . Innotescat igitur presentibus et futuris quod dominus Euanus de Birbaica ius uniuersum quod in Baicensi K ecclesia presidebat ecclesie Beati Nichasii Remensis in elemosinam assignauit . Quod ut ratum et inconuulsum haberetur id ipsum iuris quod ante presederat L in allodio , a nobis suscepit in feodo ut uidelicet auctoritas nostra elemosinam insolubiliter confirmaret quam pie ordinatam per posteritatis impietatem conuelli posse timebat ; dum autem in tam pio perseueraret proposito , medio tempore decubuit et uiam uniuerse carnis ingressurus ab Aelidi uxore sua , et a filio suo Waltero obtinuit ut elemosinam suam ut ipse prefinierat perhempnare concederent . Nos igitur prenominati Euani deuotionem caritatis affectu prosequentes , in prenominata Birbaicensi ecclesia prebendas quas hactenus secularibus clericis ibidem concessimus ad fratres Beati Nichasii pleno deinceps iure transferimus ut uidelicet in obitu canonici in pleno beneficio fiat monachi substitutio . Ne autem fratrum quietem inquietantium uexet importunitas , quod eis diuine pietatis causa contulimus nostrarum munimine litterarum corroboratione M sigilli fixum et inrefragabile esse precimus . Acte rei testes sunt : Reinerus decanus de Geldonia ; Henricus de Torninis ; Gerardus de Aiencurt ; Ernoldus de Brusella et milites : Ludouicus aduocatus de Hasbania ; Willelmus de Birbaica ; Reinerus Ruschebosc ; Arnoldus de Walehem et multi alii . Anno ab Incarnationis Domini , M ° C ° LXXX ° IX ° .
| ITEM DE BIRBAIS | H . N Dei gratia dux Lothoringie et Brabantie , omnibus presentes litteras inspecturis , salutem . Ad noticiam omnium peruenire uolumus quod tale donum quod coram nobis et hominibus nostris fecit et liberaliter contulit nobilis uir Euanus de Birbaica ecclesie Sancti Nichasii Remensis de omni iure quod Euanus habuit in ecclesia Birbacensi , iuxta tenorem instrumenti ex inde confecti et a nobis traditi eidem ecclesie innouamus et quasi ad primo confirmamus litteris nostris sigillo nostro munitis . Datum anno M ° CC ° tricesimo tercio , mense iunio .
| ITEM DE BIRBAIS | In nomine Sancte et Indiuidue Trinitatis . Amen . Henricus Dei gratia dux Lothoringie et Brabantie , omnibus in perpetuum . Nouerint uniuersi presentes pariter et futuris quod nos diuine pietatis intuitu ob anime nostre remedium , uiris religiosis , . ° abbati et conuentui Sancti Nichasii Remensi ius patronatus et quicquid iuris in ecclesia Birbacensi habebamus contulimus liberaliter et benigne in perpetuum obtinendum et iure perpetuo de cetero concessimus possidendum huic tamen nostre concessioni siue donationi hunc modum imponentes ut loco canonicorum Birbacensium cedentium siue decedentium , monachi de monasterio Sancti Nichasii Remensis in dicta Birbacensi ecclesia de cetero instituantur et bona que dicti canonici obtinebant ratione Birbacensis ecclesie ad eorumdem monachorum sustentationem de cetero transferantur , et ut liberius diuinis insistant officiis ad usus monachorum in perpetuum conuertantur ; ita uidelicet quod , si in tantum excreuerint facultates ecclesie quod in dicta Birbacensi ecclesia possit abbatia fieri competenter , de consensu et uoluntate dictorum abbatis et conuentus Sancti Nichasii Remensis ibidem abbatia construatur . Huic facto interfuerunt Walterus Glutin ; Walterus Kare de Hundebergis ; Godifridus P uillicus Louaniensis ; domnus Symon , abbas Sancti Nichasii Remensis ; Herbertus et Renaldus monachi Sancti Nichasii ; Radulfus canonicus Remensis ; Eurardus cantor Louaniensis . Actum anno Domini M ° CC ° XXX ° quarto , mense septembri .
| ITEM DE BIRBAIS | Henricus , Dei gratia maior filius ducis Lothoringie et Brabantie omnibus Q presentes litteras inspecturis , salutem . Nouerint uniuersi tam presentes quam futuri nos uidisse litteras karissimi patris nostri et domini in hec uerba : In nomine Sancte et Indiuidue Trinitatis . Amen . Henricus , Dei gratia dux Brabantie et Lothoringie , omnibus in perpetuum . Nouerint uniuersi presentes pariter et futuri quod nos , diuine pietatis intuitu ob anime nostre remedium uiris religiosis abbati et conuentui Sancti Nichasii Remensis ius patronatus et quicquid in Birbacensi ecclesia habebamus contulimus liberaliter et benigne in perpetuum obtinendum et iure perpetuo de cetero concessimus possidendum ; huic tamen nostre concessioni et R donationi hunc modum imponentes ut loco canonicorum S cedentium siue decedentium , monachi de monasterio Sancti Nichasii Remensis in dicta Birbacensi ecclesia de cetero instituantur et bona que dicti canonici obtinebant ratione Birbacensis ecclesie , ad eorumdem monachorum sustemptationem T de cetero transferantur et ut liberius diuinis insistant officiis ad usus eorumdem U conuertantur ita uidelicet quod si in tantum excreuerint facultates ecclesie quod in dicta Birbacensi ecclesia possit abbatia fieri competenter de consensu et uoluntate dictorum abbatis et conuentus Sancti Nichasii Remensis ibidem abbatia construatur . Huic facto interfuerunt : Walterus Glutin ; Walterus Kare de Hundebergis u Godiffridusw , uillicus Louaniensisx ; et Eurardus cantor Louaniensis . Actum anno Domini Y M ° CC ° XXX ° quarto , mense septembri . Nos igitur premissa omnia grata habentes et rata huic facto karissimi patris nostri beniuolum prestamus assensum ; et ne per lapsum temporis obliuioni tradatur sed ut perpetuam quod tam pie laudabiliter ordinatum est obtineat firmitatem . In testimonium premissorum presentes litteras sepedicte Sancti Nichasii Remensis ecclesie sigilli nostri munimine tradidimus roboratas . Actum anno DominiY M ° CC ° XXX ° quarto , mense septembri .
| ITEM DE BIRBACO | Ego Theodericus ' dominus de Birbaco , miles , notum facio omnibus presentes litteras inspecturis quod cum bone memorie dominus Euanus Birbacensis , predecessor meus , ius patronatus et aliud ius uniuersum quod in ecclesia Byrbacensi obtinebat monasterio Sancti Nichasii Remensis in elemosinam contulisset , hoc modo dicte donationi imposito quod loco cuiuslibet canonici Byrbacensis cedentis seu etiam decedentis monachus de ecclesia Sancti Nichasii Remensis in ecclesia Byrbacensi de cetero sustitueretur , post modum inter me ex una parte et uiros religiosos . . A abbatem et conuentum Sancti Nichasii Remensis super hoc contentione suborta , diligenti inquisitione super huiusmodi concessione prius facta , inspectis etiam instrumentis que predicta ecclesia super dicta concessione habebat , in ueritate comperi predictam concessionem a predicto Euano fuisse factam ; unde sano ductus consilio predicte donationi consensi et eandem habens gratam et ratam , ad maiorem securitatem B et perpetuam rei memoriam dictum ius patronatus si quid in eo habebam et etiam quicquid in ecclesia Byrbacensi habebam uel habere poteram eidem ecclesie omnino quittaui et super altare ipsius ecclesie Sancti Nichasii in presentia uirorum religiosorum Symonis abbatis et totius conuentus Sancti Nichasii C reportaui et concessi eidem ecclesie iure perpetuo possidendum ; uolens et concedens ut bona que canonici Byrbacenses obtinebant ratione Byrbacensis ecclesie ad eorumdem monachorum sustentationem de cetero transferantur et ut liberius diuinis insistant officiis ad usus eorumdem in perpetuum conuertantur . Promittens fide interposita quod contra predicta non ueniam , sed ea inuiolabiliter obseruabo ad ea insuper firmiter obseruanda per presentes litteras me et meos in perpetuum obligans successores . In quorum omnium testimonium presentes litteras sigilli mei munimine eidem ecclesie Sancti Nichasii Remensis tradidi roboratas . Actum anno Domini , MOCCoXXXoIIIr D , feria tertia post festum Omnium Sanctorum , mense nouembri .
| ITEM AD DOMINUM PAPAM DE BYRBACO | Sanctissimo domino ac patri suo Gregorio , summo pontifici , H . E dux Brabantie et Lothoringie , suus humilis filius , deuota pedum oscula et sue possibilitatis obsequium . Uestram scire cupimus Sanctitatem nos olim hanc subnotam F cartam abbati et conuentui Sancti Nichasii in Remis contulisse sub hac forma - In nomine Patris et Filii et Spiritus Sancti . Amen . Ego Henricus , Dei gratia dux Brabantie fidelibus uniuersis , tam presentibus quam posteris , fidelis et inuariabilis priuilegiorum assertio quam nec ulla posteritas nec interualla temporum a sue ueritatis tramite preualent declinare ; innotescat igitur presentibus et futuris quod dominus Yuanus de Birbaica ius uniuersum quod in Birbacensi ecclesia possidebat , ecclesie Beati Nichasii Remensis in elemosinam assignauit ; quod ut ratum et inconuulsum haberetur id ipsum iuris quod possederat ante in allodio a nobis suscepit in feodo ut uidelicet auctoritas nostra elemosinam insolubiliter confirmaret quam pie ordinatam per posteritatis impietatem conuelli posse timebat ; dum autem in tam pio perseueraret proposito , medio tempore decubuit et uiam uniuerse carnis ingressurus ab Aelidi uxore sua et a filio suo Waltero obtinuit ut elemosinam suam ut ipse prefinierat perhempnare concederent ; nos igitur prenominati Yuani deuotionem caritatis affectu prosequentes in prenominata Birbacensi ecclesia prebendas quas hactenus secularibus clericis ibidem concessit G ad fratres Beati Nichasii pleno deinceps iure transferimus ut uidelicet in obitu canonici in pleno beneficio fiat monachi substitutio . Ne autem fratrum quitem inquietantium uexet inportunitas quod eis diuine pietatis causa contulimus nostrarum munimine litterarum nostrique roboratione sigilli fixum et inrefrigabile | esse precipimus . Acte rei testes sunt : Reinerus , decanus de Geldonia ; Henricus de Tornines ; Gerardus de Aiencurt ; Ernoldus de Bruxella et milites Luduicus ' aduocatus de Hasbania , Willelmus de Birbaica , Reinerus Ruscebosc , Arnoldus de Walem et multi alii . Anno ab Incarnatione Domini , millesimo C ° LXXXIXo . Predictam igitur collationem sicut eam quondam fecimus ita adhuc ipsam recognoscimus esse factam et eandem quantum in nobis est confirmamus et innouamus . In cuius rei testimonium has litteras dedimus patentes I . Datum anno Domini M ° CC ° XXX ° III ° , mense augusto apud Louanium . K
| ITEM AD DOMINUM PAPAM | Sanctissimo domino ac patri suo Gregorio , summo pontifici , Thierricus de Birbaco , miles , suus humilis filius deuota pedum oscula beatorum et sue possibilitatis obsequium . Uestram scire cupimus Sanctitatem nos olim hanc subnotatam cartam abbati et conuentui Sancti Nichasii Remensis contulisse sub hac forma : - In nomine Patris et Filii et Spiritus Sancti . Amen . Ego Therricus , miles de Birbaco , uniuersis tam presentibus quam posteris fidelis et inuariabilis priuilegiorum assertio quam nec ulla posteritas nec interualla temporum a sue ueritatis tramite preualent declinare ; innotescat igitur presentibus et futuris quod dominus Yuanus de Birbaco ius uniuersum quod in Birbacensi ecclesia possidebat ecclesie Beati Nichasii Remensis in elemosinam assignauit . Quod ut ratum et inconuulsum haberetur , id ipsum iuris quod possederat ante in allodio , suscepit a nobis in feodo ut uidelicet auctoritas nostra elemosinam insolubiliter confirmaret quam pie ordinatam per posteritatis impietatem conuelli posse timebat ; dum autem in tam pio perseueraret proposito medio tempore decubuit et uiam uniuerse carnis ingressurus ab Aelidi uxore sua et a filio Waltero obtinuit ut elemosinam suam ut ipse prefinierat perhempnare concederet . Nos igitur prenominati Yuani deuotionem caritatis affectu prosequentes in prenominata Birbacensi ecclesia prebendas quas hactenus secularibus clericis ibidem concessit ad fratres Beati Nichasii pleno deinceps iure transferimus ut uidelicet in obitu canonici in pleno beneficio fiat monachi substitutio . Ne autem fratrum quietes L inquietantium uexet importunitas quod eis diuine pietatis causa contulimus nostrarum munimine litterarum nostrique roboratione sigilli fixum et inrefrigabile esse precipimus . Anno ab Incarnatione Domini MOCcoXXxoIIIIo . M Predictam igitur collationem sicut eam quondam fecimus ita adhuc ipsam recognoscimus esse factam et eandem quantum in nobis est confirmamus et innouamus . In cuius rei testimonium has litteras dedimus patentes . Datum anno Domini MOCcoXXxoIIIIo . N 0
| ITEM DE BIRBACO | Iohannes , Dei gratia Leodiensis episcopus , uniuersis presentes litteras inspecturis in perpetuum . Uniuersitati uestre notum facimus quod nos uiris religiosis abbati et conuentui Beati Nichasii Remensis concessimus liberaliter et benigne quantum in nobis est , sine preiudicio iuris alieni quod , in ecclesia Birbacensi decedentibus canonicis , sui ordinis constituere possint prioratum de personis probate conuersationis et honeste , saluo iure et iuridictione quam nos et ecclesia Leodiensis habemus in monachos ordinis Beati Benedicti dyocesis Leodiensis ; numerus autem monachorum ibidem Deo seruientium , defunctis canonicis in ecclesia Birbacensi nunc uiuentibus , citra sex personas non consistat , sed si fidelium largitione uel abbatis Sancti Nichasii uel alicuius alterius industria bona Birbacensis ecclesie defunctis canonicis augmentantur , secundum hoc numerum crescat personarum ibidem . In cuius rei testimonium et muninem presentes litteras sigilli P karactere fecimus insigniri Q . Datum apud Seraing , anno Domini MOCcoXXXIIII R mense decembri .
| ITEM DE BIRBACO | Uenerabili domino suo , I . S Dei gratia Leodiensi episcopo , Thierricus de Birbaco , miles , suus fidelis tam paratum quam debitum in omnibus obsequium . Scire uos uolumus quod a nobis olim et a nobili uiro Yuano de Birbaco facta fuit collatio ecclesie Birbacensis abbati et conuentui Sancti Nichasii in Remis super qua collatione idem abbas in presenti litteras nostras habet penes se patentes nos autem pium factum dicti Yuani et nostrum ratum habere et ratificare uolentes uos sicut dominum nostrum omni quo possumus rogamus affectu quatinus iuxta tenorem memoratarum litterarum collationem prefatam T auctoritate nostra saluo iure episcopali ita confirmare dignemini propter Deum et nos ut renitentibus si qui sint silentium imponatur et nos nobis ad gratiarum actiones teneamur in perpetuum . Datum anno Domini MOCCoXXXoIIIr . U
| ITEM DE BIRBIACENSE ECCLESIA | Uniuersis presentes litteras inspecturis , I . u Dei gratia prepositus prepositusw , I . X decanus archidiaconi et totum Maioris Ecclesie in Leodio capitulum Y in perpetuum . Uniuersitati uestre notum facimus quod nos uiris religiosis abbati et conuentui Beati Nichasii Remensis concessimus liberaliter et benigne quantum in nobis est sine preiudicio iuris alieni quod in ecclesia Birbacensi decedentibus canonicis sui ordinis constituere possint prioratum de personis probate conuersationis et honeste saluo iure et iuridictione quam habent episcopus et ecclesia Leodiensis in monachos ordinis Beati Benedicti dyocesis Leodiensis ; numerus autem monachorum ibidem Deo seruientium defunctis canonicis in ecclesia Birbacensi nunc uiuentibus citra sex personas non consistat , sed si fidelium largitione uel abbatis Sancti Nichasii , uel alicuius alterius industria bona Birbacensis ecclesie defunctis canonicis augmentantur secundum hoc numerus crescat personarum ibidem . In cuius rei testimonium et munimen presentes litteras sigilli nostri karactere fecimus consigniri . Datum Leodii , anno Domini MOCcoXXxoIIIIo , Z mense septembri .
| ITEM | Uiro uenerabili Iohanni , monacho Hasteriensi procuratori de Nothembais ( a ) , magister B . A de Uallibus Leodiensis archidiaconus in Brabantia , salutem et sinceram in Domino dilectionem . Cum pater et dominus noster Iohannes , Dei gratia Leodiensis episcopus et capitulum Leodiense ordinationem et concessionem fecerint de ecclesia Birbacensi ecclesie Beati Nichasii Remensis , illustri duce Lothoringie Henrico et nobili uiro Therrico de Birbaco resignantibus eidem ecclesie patronatum et quicquid iuris habebant in ecclesia Birbancensi , nobis prebentibus hiis omnibus assensum , uobis mandamus et in uirtute sancte obedientie precipimus ut procuratorem ecclesie Sancte Nichasii , nomine ipsius ecclesie , in corporalem possessionem de ipsa ecclesia Birbacensi inducatis , contradictores et rebelles per censuram ecclesiasticam compescentes ; quod si opus fuerit brachio seculari uolumus ut ex parte nostra requiratis dominum ducem et dictum Th . B ut omnem ammoueant uiolentiam et pacifice ecclesiam Beati Nichasii possidere faciant et quiete . Datum apud Gemeppe , in uigilia Natalis Domini , anno gratie , M ° CC ° XXX ° IIII ° .
| PRIUILEGIUM | Gregorius 4 episcopus , seruus seruorum Dei , dilectis filiis . .c abbati et conuentui Sancti Nichasii Remensis salutem et apostolicam benedictionem . Iustis petentium desideriis dignum est nos facilem prebere assensum D et uota que a rationis tramite non discordant effectu prosequente complere ; significastis siquidem nobis quod quondam Yuanus , dominus de Byrbaica Leodiensis diocesis ius patronatus et quicquid iuris in Byrbacensi ecclesia optinebat E uenerabilis fratris nostri . . F Leodiensis episcopi loci diocesani et nobilis uiri H . G ducis Brabantie , domini loci , accedente consensu , monasterio uestro deuotionis obtentu concessit prout in litteris inde confectis dicitur plenius contineri ; nos igitur uestris supplicationibus inclinati quod per eundem Y . prouide factum est ratum habentes auctoritate apostolica confirmamus et presentis scripti patrocinio communimus ; nulli ergo omnino | hominum liceat hanc paginam nostre confirmationis infringere uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Laterani , III idus decembri , pontificatus nostri anno septimo .
| ITEM PRIUILEGIUM DE BIRBACO | Gregorius episcopus , seruus seruorum Dei , dilectis filiis abbati et conuentui Sancti Nichasii Remensis , ordinis Sancti Benedicti , salutem et apostolicam benedictionem . Cum a nobis petitur quod iustum est et honestum tam uigor equitatis quam ordo exigit rationis ut id per sollicitudinem officii nostri ad debitum perducatur effectum ; cum igitur sicut ex parte uestra fuit coram nobis propositum , nobilis uir quondam Iuanus , dominus de Birbaco et A . I uxor ac Walterus filius eius patroni ecclesie Birbacensis ius patronatus et quicquid iuris in ipsa ecclesia spectabat ad eos nobilium uirorum H . K ducis Brabantie et Lotharingie ac Thierrici de Birbaco a quibus dicti patroni uillam in qua ecclesia ipsa consistit habebant in feodum et uenerabilis fratris nostri . . L Leodiensis episcopi , loci diocesani , ac eius capituli accedente consensu , monasterio uestro concesserunt M intuitu pietatis sicut in litteris inde confectis plenius dicitur contineri , nos uestris deuotis precibus inclinati concessionem huiusmodi sicut pie ac prouide facta est auctoritate apostolica confirmamus et presentis scripti patrocinio communimus ; nulli ergo omnino hominum N liceat hanc paginam nostre confirmationis infringere uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Perusii , XII kalendas maii , pontificatus nostri anno nono .
| ITEM DE BIRBACO | Uniuersis presentes litteras inspecturis magister Balduinus de Uallibus , archidiaconus Leodiensis de Brabantia , in perpetuum . Officii nobis iniuncti sollicitudo nos ammonet 0 et inuitat ut eaque ad religionis agmentum et fidelium deuotionem in nostro fiunt archidiaconatu debitum consequantur effectum et ad perpetuam rei memoriam ut debitam obtineant firmitatem scripto confirmentur . Cum igitur uir nobilis H . P dux Brabantie ius patronatus et quicquid in Birbacensi ecclesia habebat uiris religiosis abbati et conuentui Sancti Nichasii Remensis in elemosinam contulerit , necnon Theodericus de Birbaco , miles , donationem eisdem abbati et conuentui Sancti Nichasii Remensis ab Euano predecessore suo super iure patronatus quod in eadem ecclesia habebat quondam factam approbauerit et si quid in Q ecclesia habebat uel habere poterat penitus quittauerit abbati et conuentui Sancti Nichasii Remensis memoratis ; ita quod loco canonicorum defunctorum monachi Sancti Nichasii Remensis ibidem instituantur sicut in litteris eorumdem plenius uidimus contineri . Attendentes etiam quod dominus noster Iohannes episcopus Leodiensis capitulumque Leodiense suum predictis donationibus beniuolum prebuerunt assensum secundum quod in litteris ipsorum uidimus contineri ; nos uolentes que tam pio erant ordinata proposito in perpetuum inconcussa manere , predictis donationibus gratum et beniuolum impertimur assensum et que ab eisdem facta esse noscuntur grata habentes et rata eadem prout in litteris eorumden continentur auctoritate R nostra confirmamus saluo iure parrochie Birbacensis et canonica eius iusticia ordinantes ut ad presentationem abbatis Sancti Nichasii Remensis presbyter parrochialis ibidem instituatur , cui ecclesia Sancti Nichasii Remensis competens beneficium teneatur assignare quod ad ualorem quindecim librarum loueniensium auctoritate nostra competens estimamus . In cuius rei testimonium presentes litteras sigilli nostro fecimus roborari . Datum anno Domini , M ° CC ° XXX ° IIII ° , in uigilia Natalis Domini .
| ITEM | Reuerendo patri ac domino et amico Sancte Coloniensis ecclesie archiepiscopo A Iohannes , diuina miseratione Leodiensis episcopus , salutem et reuerentiam et honorem . Cum ius patronatus ecclesie Birbacensis pertineat ad ecclesiam Sancti Nichasii Remensis hoc modo quod in ecclesia Birbacensi loco cedentium seu decedentium canonicorum debeat fieri substitutio monachorum predicte ecclesie Sancti Nichasii Remensis saluo omnium iure et iuridictione quod nos et ecclesia nostra Leodiensis habemus in monachos ordinis Beati Benedicti Leodiensis diocesis et circa hoc tacito ut dicitur Guillelmus et Walterus clerici a nobis impetrauerint quod in ecclesia Birbacensi in fratres et canonicos reciperentur , falso nobis intimato quod dicte prebende tanto tempore uacauerant quod dictarum prebendarum ad nos erat collatio deuoluta , qui sicut dicitur , auctoritate predictarum litterarum nostrarum sunt recepti in canonicos et in fratres in ecclesia Birbacensi , et pretextu earumdem bona monachorum loco canonicorum mortuorum substitutorum saisierunt , propter quod dicti monachi substituti coacti sunt ecclesiam deserere Birbacensem que redundant in graue preiudicium et grauamen et dampnum ecclesie Sancti Nichasii Remensis memorate ; paternitati uestre supplicamus eo affectu quo possumus ampliori quatinus ius ecclesie Sancti Nichasii in hac parte conseruare illesum uelitis quod de memoratis clericis factum est per ueri suppressionem et falsi suggestionem sicut credimus in irritum reuocando . Datum anno Domini M ° CC ° XXX ° UI ° , in uigilia beati Luce .
| ITEM | Dei gratia Sancte Coloniensis ecclesie archiepiscopus , uenerabili in Christo fratri et amico dilecto , domino I .c Leodiensi episcopo salutem et affectum dilectionis sincere . Cum sicut ex parte uirorum religiosorum abbatis et conuentus Sancti Nichasii Remensis fuit coram nobis propositum , nobilis uir quondam Yuanus dominus de Birbaco , A . ° uxor eius , Waltherus filius eorumdem , patroni ecclesie Birbacensis et dominus Theodericus , succes sor ipsorum , ius patronatus ecclesie Birbacensis et quicquid iuris in ipsa ecclesia spectabat ad eos , nobilium uirorum H . E ducis Lothoringie et Brabantie , H . F maioris eiusdem ducis filii a quibus prefati Yuanus et reliqui supradicti uillam in qua ecclesia ipsa consistit habebant in feodum , uestro ac capituli uestri accedente consensu , monasterio eorumdem abbatis et conuentus concesserint intuitu pietatis ita quod loco canonicorum Birbacensium cedentium siue decedentium monachi de monasterio eodem in dicta Birbacensi ecclesia de cetero instituantur et bona que dicti canonici obtinebant ratione Birbacensis ecclesie ad eorumdem monachorum sustentationem de cetero transferantur , sede apostolica hec omnia ut dicitur confirmante ; ordinatum etiam sit a uiro uenerabili quondam Balduino de Uallibus , archidiacono Leodiensi in Brabantia , in cuius archidiaconatu consistere dicitur ecclesia supradicta , uestro accedente consensu , ut ad presentationem abbatis Sancti Nichasii Remensis presbyter parrochialis in eadem ecclesia instituatur cui ecclesia Sancti Nichasii Remensis competens beneficium teneatur assignare quod ad ualorem quindecim librarum louaniensium idem archidiaconus , uestro etiam accedente consensu , competens estimauit , uos insuper uolentes et concedentes quod fructus excrescentes XU libras louanienses quod inuestitus parrochie de Birbaco percipere solebat in usus dictorum monachorum apud Birbacum commorantium conuertantur , sicut hec omnia in litteris autenticis super hiis confectis , ut dicitur , plenius continentur et hiis omnibus tacitis , Galterus et Willelmus clerici se recipi in fratres et canonicos Birbacensis ecclesie et Galterus presbyter inuestituram parrochialis ecclesie auctoritate litterarum nostrarum in quibus de premissis nulla mentio habebatur , per subreptionem a nobis obtinuerunt falso suggerentes nobis quod per negligentiam dictorum patronorum et aliorum ad quos collatio dictarum prebendarum et inuestiture pertinebant , eedem prebende et inuestitura uacauerant per tantum temporis quod ad nos ipsarum collatio erat deuoluta , uobis auctoritate presentium mandamus quatinus , si premissa uera sunt prefatas litteras nostras a supradictis clericis et presbytero , utpote per subreptionem obtentas et quicquid ex eis uel ob eas secutum est denuncietis penitus , non tenere facientes , premissa omnia sicut a prefatis patronis a uobis et a capitulo uestro rationabiliter facta sunt et in litteris continentur auctenticis G auctoritate nostra et uestra inuiolabiliter obseruari . Datum Colonie , in uigilia Epiphanie Domini , anno Domini M ° CC ° XXX ° UII ° .
| ITEM DE BIRBACO | H . Q Dei gratia dux Lothoringie , omnibus hoc scriptum uidentibus , salutem . Sciatis quod talis conuentio facta est inter nos et fratrem Albericum prepositum de Ham quod medietas molendini de Ham mea est et alia medietas monachorum loci eiusdem erit , molendinum R et seruientes molendini communi consensu instituimus et tam monachis quam nobis facient fidelitatem , prouentus omnes pariter et equaliter diuidemus et partiemus ; ad hec promisimus quod homines de Ham et de Hasenberga et de Melin b omnes molere tenentur ad istud molendinum et si opus est ad hoc eos cogere debemus . Item condictum est quod uiuarium prope molendinum construemus et retinebimus et monachi ad usus domus sue poterunt ibidem piscari pro sua uoluntate . Et ut hoc ratum et firmum teneatur in posterum tam monachis quam nobis hanc cartam conscribi fecimus et in testimonium sigillari . Actum anno dominice Incarnationis , M ° CC ° XI ° .
| ITEM | Henricus , Dei gratia dux Lothoringie , omnibus presentes litteras inspecturis , in Domino salutem . Nouerint uniuersi quod cum nobilis uir Thierricus de Birbaco , miles , situs molendinorum tocius terre sue de Birbaco quam a me in feodum detinebat , abbati et conuentui Sancti Nichasii Remensis uendidisset ita quod liceret eisdem abbati et conuentui ibidem molendinum seu molendina constituere , prout in litteris dicti Th . continetur et ut uenditioni predicte meum preberem assensum terram suam quantum ad predicta prout consuetudo in terra mea se habet in manu mea reportasset ; ego , dicte uenditioni beniuolum prebens assensum , eandem uenditionem approbaui firmiter et confirmaui prout in litteris ipsius Theoderici continetur . In quorum omnium testimonium presentes litteras sigilli mei munimine eisdem abbati et conuentui tradidi roboratas . Actum anno Domini , M ° CC ° XXX ° U ° , mense martio .
| ITEM | Ego Theodericus dominus de Birbaco , miles , omnibus presentes litteras inspecturis notum facio quod ego , precio ducentarum librarum loueniensium uendidi domno Symoni abbati et conuentui Sancti Nichasii Remensis situs molendinorum totius terre mee de Birbaco ita quod dictis abbati et conuentui de cetero liceat in tota dicta terra mea de Birbaco molendinum seu molendina construere , edificare et retinere secundum quod eisdem placuerit et ubi uiderint expedire et de cetero ius habeant ad uoluntatem suam ibidem molendina construendi , edificandi et retinendi . Liceat etiam eisdem uiuaria facere , aquas in altum protendere et deducere eas et omnia alia ad usus molendinorum necessaria facere , secundum quod dictis abbati et conuentui uidebitur expedire et de cetero habeant ius premissa omnia faciendi ita quod in premissis ego uel successores mei nichil omnino nec etiam piscaturam possim aliquatenus reclamare . Si uero per inundationem aquarum uel restagnationem dictorum uiuariorum alique terre mee uel mansionariorum meorum fuerint occupate , ualorem terrarum mansionariorum meorum quas occupare contingeret ad iustam et legittimam estimationem dicti abbas et conuentus restituere tenerentur et ego eisdem hoc mediante quod sic fuerit occupatum teneor aquitare S ita quod eas possint libere et sine calumpnia T possidere , nec pro terra mea propria si U quam occupari contingeret aliquid possum repetere ab abbate et conuentu memoratis . Omnes autem mansionarios u totius parrochiatus de Birbaco , tam presentes quam futuros , dictorum molendinorum seu etiam unius , si ibi edificari contingat unum , constituo et uolo esse bannales ; ita quod de cetero ibi per bannum ueniant ad molendinum et molant ad moturam W ad quam alibi molere solebant circiter festum beati Remigii in capite octobris proximo preteriti ; in tantum quod si aliter ab aliquo eorum X fuerit factum , molturam nichilominus reddere teneatur et quinque solidos louenienses pro emenda ; quorum denariorum medietas mea erit et alia medietas ad eosdem abbatem et conuentum pertinebit . Si uero propter alicuius prohibitionem uel loci ineptitudinem Y molendinum seu molendina in territorio predicto edificari non possent , de dictis ducentis libris loueniensibus ad dictum domni Z Renaldi 2 monachi Sancti Nichasii , prepositi de Ham et Reneri seruientis mei , infra Natale Domini proximo uenturum in annum proferendum assignamentum teneor facere , ubi dictas ducentas libras possint accipere dicti abbas et conuentus ; ita quod si interim alterum eorum decedere contingeret loco dicti monachi ab abbate et loco dicti R . A a me alii sustituerentur . Omnia autem supradicta promisi , fide interposita , me in perpetuum firmiter obseruaturum , et super premissis omnibus sepedictis abbati et conuentui aduersus omnes iuri parere uolentes legittimam garandiam portaturum ad omnia premissa firmiter tenenda et fideliter obseruanda per presentes litteras me et meos in perpetuum obligans successores . In quorum omnium testimonium presentes litteras sigilli mei munimine tradidi eisdem B abbati et conuentui roboratas . Actum anno Domini , MOCCoXXXoIIIr , C mense nouembri .
| ITEM | Henricus , Dei gratia dux Lotharingie , omnibus presentes litteras inspecturis , in Domino salutem . Nouerint uniuersi quod ego precio centum marcharum quinque marchis minus ad marcham trecensem uendidi uiris religiosis , domno Symoni abbati et conuentui Sancti Nichasii Remensis , situs molendinorum tocius terre mee de Birbaco , ita quod liceat dictis abbati et conuentui in dicta tota terra mea de Birbaco molendinum seu molendina , ad uentum seu ad aquam , construere , edificare et retinere secundum quod eisdem placuerit et ubi uiderint expedire , et de cetero ius habeant ad uoluntatem suam ibidem molendina construendi , edificandi et retinendi ; liceat etiam eisdem uiuaria facere , aquas in altum protendere et eas deducere et omnia alia ad usum molendinorum necessaria facere secundum quod dictis abbati et conuentui uidebitur expedire , et de cetero habeant ius omnia premissa faciendi , ita quod in premissis ego uel successores mei nichil omnino nec etiam piscaturam possim aliquatenus reclamare . Si uero per inundationem aquarum uel restantationem D dictorum uiuarium alique terre mee uel mansionariorum meorum fuerint occupate ualorem terrarum mansionariorum meorum quas occupari contingeret ad iustam et legittimam estimationem dicti abbas et conuentus restituere tenerentur et ego eisdem hoc mediante quod sic fuerit occupatum teneor acquitare ; ita quod eas possint libere et sine calumpnia possidere nec pro terra mea propria , si quam occupari contingeret , aliquid possum repetere ab abbate et conuentu memoratis . Omnes autem mansionarios meos totius parrochiatus de Birbaco , tam presentes quam futuros , dictorum molendinorum seu etiam unius , si ibi unum edificari contingat uel haberi uel ubicumque in dicto parrochiatu ipsos edificari uel haberi contigerit , constituo et uolo esse de cetero bannales ; ita quod de cetero per bannum ibi ueniant ad molendinum et molant ad moturam ad quam alibi molere sole bant circiter festum beati Remigii in capite octobris proximo preteriti ; in tantum quod si aliter ab aliquo eorum fuerit factum moturam nichilominus reddere teneatur et quinque solidos louenses pro emenda quorum denariorum medietas mea erit et alia medietas ad dictos abbatem et conuentum pertinebit . Omnia autem supradicta promisi me in perpetuum firmiter obseruaturum et quod a Henrico , filio meo primogenito , laudari faciam et firmiter per litteras suas sigillo suo proprio sigillatas approbari ; promittens etiam super premissis omnibus me sepedictis abbati et conuentui aduersus omnes iuri parere uolentes legittimam garandiam portaturum , ad omnia premissa tenenda et firmiter obseruanda me et meos in perpetuum obligans successores . In quorum omnium testimonium presentes litteras sigilli mei munimine tradidi eisdem abbati et conuentui roboratas . Actum anno Domini M ° CC ° XXX ° U ° , mense martio .
| ITEM DE BIRBACO | Henricus , Dei gratia dux Lothoringie , omnibus presentes litteras inspecturis , in Domino salutem . Nouerint uniuersi quod cum nobilis uir Thierricus de Birbaco , miles , situs molendinorum totius terre sue de Birbaco quam a me in feodum detinebat abbati et conuentui Sancti Nichasii Remensis uendidisset ita quod liceret eisdem abbati et conuentui ibidem molendinum seu molendina construere prout in litteris dicti Thierrici continetur , et ut uenditioni predicte meum preberem assensum terram suam quantum ad predicta , prout consuetudo in terra mea se habet , in manu mea reportasset . Ego dicte uenditioni beniuolum prebens assensum eandem uenditionem approbaui firmiter et confirmaui prout in litteris ipsius Thierrici continetur . In quorum omnium testimonium presentes litteras sigilli mei munimine eisdem abbati et conuentui tradidi roboratas . Actum anno Domini , M ° CC ° XXX ° U ° , mense martio .
| ITEM | Iohannes , Dei gratia Leodiensis episcopus , omnibus presentes litteras inspecturis , in Domino salutem . Nouerint uniuersi quod nos attendentes honestatem abbatis et conuentus Sancti Nichasii Remensis , concessimus eisdem ut fructus excrescentes XU libras louuanienses quas inuestitus parrochie de Birbaco percipere solebat in usus monachorum Sancti Nichasii apud Birbacum commorantium conuertant , ratam et gratam habentes estimationem quam uenerabilis uir magister Balduinus quondam archidiaconus Leodiensis fecit super parrochia supradicta , quod dicta ecclesia Sancti Nichasii assignare teneatur quindecim libras louanienses annuatim percipiendas ab eo qui fuerit inuestitus parrochie supradicte et hoc de assensu Iohannis nepotis nostri archidiaconi Leodiensis , fecimus . Quod ut ratum et firmum haberetur tam sigilli nostri quam sigilli dicti Iohannis archidiaconi Leodiensis fecimus munimine roborari . Actum anno Domini , M ° CC ° XXX ° UI ° , mense maio .
| ITEM | Ego Theodericus , dominus de Birbaco , notum facio omnibus presentes litteras uisuris quod domnus Symon abbas Sancti Nichasii Remensis , eiusdemque loci conuentus , de ducentis libris louueniensibus inquibus michi tenebantur pro uenditione situs cuiusdam molendini siue molendinorum in terra mea de Birbaco ad uoluntatem ipsorum abbatis et conuentus construendorum , prout in litteris meis quas eisdem tradidi continetur , de centum libris louueniensibus michi ad plenum satisfecerunt . In cuius rei testimonium presentes litteras sigilli mei munimine feci roborari . Actum anno Domini M ° CC ° XXX ° IIII ° mense nouembri , feria tertia post festum Omnium Sanctorum .